**УКУЧЫЛАРНЫҢ ӘЗЕРЛЕК ДӘРӘҖӘСЕНӘ ТАЛӘПЛӘР**

 Югары баскычта рус телле балаларга татар теле укыту **максатлары** берничә аспектны үз эченә ала: **белем бирү, танып белү, үстерү, тәрбия:**

Казандагы югары уку йортлары, Казан дәүләт университеты китапханәсе, Н.И.Лобачевский исемендәге китапханә турында сөйли белү.

Күптеллелек, “Телләр белгән – илләр гизгән” проблемасы буенча әңгәмә кора белү.

“Бүгенге тормышта конкурент шәхес нинди була?” проблемасы буенча сөйләшә белү.

Кешеләрнең уңай һәм тискәре сыйфатлары, яхшы һәм начар гадәтләре, дус була белү өчен кирәкле сыйфатлар турында сөйләшә белү.

Дуслар белән аралашу серләре турында әңгәмә кора белү.

Атаклы шәхесләр тормышыннан дуслыкка мисаллар китерә белү.

Дусларга матур теләкләр тели белү.

Кызларга һәм егетләргә хас сыйфатлар турында сөйләшү.

“Идеаль кызлар, идеаль егетләр” проблемасы буенча әңгәмә кора белү.

Дөрес киенү серләре турында сөйләшү.

Бергә ял итү, үзара аралашу әдәбе турында сөйләшү.

**Укучыларның белем һәм күнекмәләренә түбәндәге таләпләр куела.**

* урта гомуми белем бирү мәктәбендә телне гамәли үзләштерү нәтиҗәсендә укучыларда татар теленең күп мәдәниятле дөньядагы роле һәм мөһимлеге турында күзаллаулар формалашу;
* татар мәдәниятенең укучылар өчен булган катламы белән танышу, башка мәдәнияткә карата ихтирам хисе уяну, аларда ватанпәрвәрлек хисе уяну;
* әхлакый кагыйдәләрдә ориентлашу, аларны үтәүнең мәҗбүрилеген аңлау; шәхесара һәм мәдәниятара аралашуда татар теленә карата ихтирамлы караш булдыру һәм аны киләчәктә дә өйрәнү теләге туу.
* төп төшенчәләрне аера белү, гомумиләштерә, аналогия таба, классификация нигезләрен билгели белү, сәбәп-нәтиҗә бәйләнешләрен күрә, логик нәтиҗәләр ясый белү кебек күнекмәләргә ия булу;
* теләсә нинди эшчәнлектә беренче проблеманы аерып ала, аның чишелеш юлларын билгели, иң нәтиҗәле чишелеш юлын күрә белү;
* сүзлекләр, башка эзләнү схемаларын актив куллана белү сәләтләре булу;
* уку һәм танып-белү мәсьәләләрен чишү өчен билге, символ, модель, схемаларны үзгәртү һәм куллана белү;
* уку мәсьәләләрен чишү өчен кирәкле информацион ресурсларны ИКТ чаралары аша эзли һәм максатчан куллана белү.
* үз эшчәнлегеңә рефлексия ясый, адекват бәя бирә һәм әлеге проблема чишелешен тагын да нәтиҗәлерәк итү өчен үзеңә нәрсә эшләү, нинди юнәлештә камилләшү зарурлыгын ачыклый белү;
* үзконтроль нигезләрен яхшы белү, уку һәм танып-белү процессында үзбәя, карар кабул итүне аңлы рәвештә сайлый белү.
* укучының яшьтәшләре белән бердәм эшчәнлекне оештыра, парларда, индивидуаль һәм төркемдә эшли белү күнекмәләре булу;
* аралашудан соң коммуникатив максатка ирешү турында бәяләмә, йомгак ясау һәм аны дәлилли белү.

***Монологик сөйләм:***

* программа кысаларындагы эчтәлек буенча әңгәмәдәшеңнең сөйләмен аңлый, аңа үз карашыңны әйтә, яңа мәгълүматны чагыштыра һәм бәяли белү;
* гади һәм кушма җөмләләрне кулланып, тормышта булган хәлләр, ишеткән яңа мәгълүматлар, үзеңне борчыган проблемалар турында хәбәр итә белү;
* программада тәкъдим ителгән әхлакый проблемалар буенча үз фикереңне белдерә белү.

***Диалогик сөйләм:***

* программада тәкъдим ителгән проблемалар буенча әңгәмәдәшләрең белән иркен аралашуга чыгу;
* аралашу процессында үз фикереңне әңгәмәдәшеңә аңлата белү, конкрет проблема буенча әңгәмәдәшең белән бәхәсләшә һәм үз фикереңне дәлилли белү.

***Тыңлап аңлау:***

* программада тәкъдим ителгән эчтәлек нигезендә төрле төрдәге тыңлап аңлау күнегүләрен үти белү; сүзләрне, җөмләләрне ишетеп тәрҗемә итә белү; зур булмаган аутентив яки адаптацияләнгән әдәби әсәрләрдән өзекләрне, мәгълүмати характердагы текстларны, вакытлы матбугат язмаларын тыңлап аңлап, эчтәлеге буенча фикер әйтү, аралашуга чыгу;
* әңгәмәдәшеңнең татарча сөйләмен тулысынча аңлау, теле-радио тапшыруларны тыңлап, өлешчә аңлау.

**У*ку:***

* уку текстларын татар теленең әйтелеш нормаларын саклап, сәнгатьле һәм аңлап уку;
* укыган текстның эчтәлеген логик бөтеннәргә бүлә белү, план төзи белү

***Язу:***

* укылган әсәр, андагы проблема буенча үз фикереңне язмача җиткерә белү;
* күргән һәм ишеткән турында хикәяләп язу;
* рәсми кәгазьләрне (гариза, автобиография, характеристика, резюме) яза белү;
* әхлакый проблемага карата үз фикерләреңне язу, иҗади биремнәр үтәү.

**УКЫТУ ПРЕДМЕТЫНЫҢ ЭЧТӘЛЕГЕ**

|  |  |
| --- | --- |
| **Кыскача эчтәлек** | **Сәгать саны** |
| **Белем һәм тормыш** |  |
| Казандагы югары уку йортлары. Төрле телләр өйрәнү кирәклеге. Конкурент шәхес. | 11 |
| **Дустың булмаса эзлә, тапсаң сакла.** |  |
| Дусның уңай һәм тискәре сыйфатлары, яхшы һәм начар гадәтләре, дус була белү, дуслар белән аралашу серләре. Дусларга теләкләр. | 12 |
| **Саф хисләр, беренче хисләр...** |  |
| Кызлар-егетләр дуслыгы, үзара аралашу әдәбе. Дөрес киенү серләре. Бергә ял итү, үзара аралашу. | 11 |
| **Кабатлау** |  |
| Ел буена үткәннәрне кабатлау. | 1 |
| **Барысы** | 35 |

**Тел чаралары һәм аларны куллану күнекмәләре**

**(10-11 нче сыйныфлар өчен)**

Морфология курсы буенча 5-9 нчы сыйныфларда өйрәнелгән грамматик кагыйдәләрне сөйләмдә куллану күнекмәләре камилләштерелә: аерым сүз төркемнәренә хас грамматик формаларның татар һәм рус телләрендә тәңгәл килү-килмәве, ягъни татар телендә исемнең род категориясе булмавы һәм аның лексик берәмлекләр белән бирелеше; татар телендә исемнең тартым категориясе булуы һәм аның рус телендә бирелеше; татар телендә хикәя фигыльнең заман формаларының мәгънәви үзенчәлекләре; татар телендә сыйфатның сыйфатланмыш белән ярашмавы; бәйлек һәм бәйлек сүзләрнең татар телендә сүздән соң килүе; татар сөйләмендә кисәкчәләр*;* татар телендә саннарның һәм сыйфатларның исем янында төрләнмәве.

Синтаксис бүлеге буенча гади һәм кушма җөмләләрне аеру; теркәгечле (җ**ыючы, каршы куючы, бүлүче**) һәм теркәгечсез тезмә кушма җөмләләрне; иярчен хәл җөмләләрдән **урын, вакыт, сәбәп, максат, шарт җөмлә** төрләрен сөйләмдә куллану күнекмәләрен камилләштерү каралган.

**КАЛЕНДАРЬ-ТЕМАТИК ПЛАН**

**Үрнәк программа:**

ПРИМЕРНАЯ РАБОЧАЯПРОГРАММА учебного предмета «Татарский язык (неродной)» для общеобразовательных организаций с обучением на русском языке языке (5-11 классы). Авторы-составители: Р.З.Хайдәрова, К.С.Фатхуллова, Г.М.Ахметзянова. ОДОБРЕНА решением федерального учебно-методического объединения по общему образованию (протокол от 16 мая 2017 г. № 2/17)

<http://mon.tatarstan.ru/rus/file/pub/pub_1128155.pdf>

Гомуми белем бирү оешмаларында рус телендә сөйләшүче балалар өчен “Татар теле” предметыннан үрнәк программа. Авторлары: Р.З.Хәйдәрова, К.С.Фәтхуллова, Г.М.Әхмәтҗанова. - Казан, 2018.

<http://mon.tatarstan.ru/rus/file/pub/pub_1565642.rtf>

**Авторлык программасы:**

Урта (тулы) гомуми белем бирү мәктәбендә рус телле балаларга татар телен коммуникатив технология нигезендә укыту программасы (1 — 11 нче сыйныфлар). Төзүче-авторлар: Р.З. Хәйдәрова, Г.М. Әхмәтҗанова. – Казан, 2018.

<http://mon.tatarstan.ru/rus/file/pub/pub_1548361.docx>

**Дәреслек/уку әсбабы:**

Хәйдәрова Р.З., Малафеева Р.Л. Татар теле: рус телендә урта гомуми белем бирүче мәктәпләрнең 10 нчы сыйныфы өчен дәреслек (рус телендә сөйләшүче балалар өчен). – Казан, “Мәгариф” нәшрияты, 2009, 159 б.

Фәтхуллова К.С., Денмөхәммәтова Э.Н. Телдән сөйләмгә өйрәтү: рус телендә гомуми белем бирү оешмалары өчен уку ярдәмлеге. – Казан, Татарстан китап нәшрияты, 2016. – 87 б.

| **№** | **Тема** | **Сәг****саны** | **Дата** |
| --- | --- | --- | --- |
| **план** | **факт** |
| **Белем һәм тормыш – 11 сәгать** |
| 1 | Туры сөйләм. Исемнәрнең тартым белән төрләнеше. “Китап һәм уку”. | 1 |  |  |
| 2 | Хикәя фигыль. Монологик сөйләм: “Киләчәккә сайлаган юлым, теләк һәм мөмкинлекләрем, киләчәккә ничек әзерләнүем”. | 1 |  |  |
| 3 | Исемнәрнең ясалыш буенча төрләре. Казандагы югары уку йортлары. Монологик сөйләм: “Казан университеты”. | 1 |  |  |
| 4 | Монологик һәм диалогик сөйләм. “Казан дәүләт университеты китапханәсе”. | 1 |  |  |
| 5 | Монологик сөйләм: “Н.И.Лобачевский исемендәге китапханә”. | 1 |  |  |
| 6 | Диалогик сөйләм: “Китапханәдә”. | 1 |  |  |
| 7 | Сан сүз төркеме. Татар телендә саннарның исем янында төрләнмәве. | 1 |  |  |
| 8 | Монологик сөйләм: “Татарстандагы югары уку йортлары”. | 1 |  |  |
| 9 | Монологик сөйләм: “Телләр өйрәнү”. “Телләр белгән – илләр гизгән” проблемасы буенча әңгәмә. | 1 |  |  |
| 10 | “Бүгенге тормышта конкурент шәхес нинди була?” темасы буенча бәхәс. **Сочинение №1.** “Конкурент шәхес булу өчен...” | 1 |  |  |
| 11 | **Контроль эш №1.** “Белем һәм тормыш”. | 1 |  |  |
| **Дустың булмаса эзлә, тапсаң сакла – 12 сәгать** |
| 12 | Төзелеше буенча фигыль төрләре. Сыйфат сүз төркеме. Кешеләрнең уңай һәм тискәре сыйфатлары, яхшы һәм начар гадәтләре.  | 1 |  |  |
| 13 | Дус була белү өчен кирәкле сыйфатлар. В.А.Сухомлинскийның “Дус була белү серләре” текстындагы лексик-грамматик материал белән эш. | 1 |  |  |
| 14 | **Изложение** “Урман”. | 1 |  |  |
| 15 | Бәйлек. “Өч дус” әкиятендәге лексик-грамматик материал белән эш. | 1 |  |  |
| 16 | Хәбәрлек сүзләр. “Тугрылыклы дуслык” мәсәлендәге лексик-грамматик материал белән эш. | 1 |  |  |
| 17-18 | Дуслыкның тормышта кирәклеге, аны саклый белү. Ф.Хөснинең “Кабак” хикәясендәге лексик-грамматик материал белән эш. | 2 |  |  |
| 19 | Дуслар белән аралашу серләре. “Табигатькә чыгу” темасына диалогик сөйләм оештыру. | 1 |  |  |
| 20 | Сыйфат фигыль. “Дуслар белән бергә ял итү” темасына монологик һәм диалогик сөйләм оештыру. | 1 |  |  |
| 21 | Интернет челтәрендәге материалларны файдаланып, монологик сөйләм оештыру: “Атаклы шәхесләр тормышыннан дуслыкка мисаллар”. | 1 |  |  |
| 22 | Дусларга матур теләкләр. И.Юзеевның “Мин телим дусларга” шигырендәге лексик-грамматик материал белән эш. | 1 |  |  |
| 23 | **Контроль эш №2.** “Дустың булмаса эзлә, тапсаң сакла”. | 1 |  |  |
| **Саф хисләр, беренче хисләр... – 11 сәгать** |
| 24 | Хәл фигыль формалары. Фразеологизмнар. | 1 |  |  |
| 25 | Г.Сабитовның “Ярсулы яз” хикәясендәге лексик-грамматик материал белән эш. Кызларга һәм егетләргә хас сыйфатлар. | 1 |  |  |
| 26 | Гади һәм кушма җөмләләр. “Зөлфия + ... мин” хикәясенең 1 нче өлешендәге лексик-грамматик материал белән эш. | 1 |  |  |
| 27 | Теркәгечле һәм теркәгечсез тезмә кушма җөмлә. “Зөлфия + ... мин” хикәясенең 2 нче өлешендәге лексик-грамматик материал белән эш.  | 1 |  |  |
| 28 | **Изложение№2** “Ал кирәк, гөл кирәк, безгә нинди кыз кирәк?”. | 1 |  |  |
| 29 | Иярчен хәл җөмләләр. В.Казыйхановның “Йөрәк киңәш көтә” хикәясендәге лексик-грамматик материал белән эш. “Идеаль кызлар, идеаль егетләр” темасына монологик сөйләм. | 1 |  |  |
| 30-31 | Иярчен җөмләдә аналитик һәм синтетик бәйләүче чаралар. Ә.Еникинең “Кем җырлады?” хикәясендәге лексик-грамматик материал белән эш. | 2 |  |  |
| 32 | Исем фигыль. Дөрес киенү серләре. “Киенә белү – үзе бер һөнәр” тексты буенча эш.  | 1 |  |  |
| 33 | Бергә ял итү, үзара аралашу әдәбе. “Тормыш мәгънәсе” тексты буенча эш. “Мин һәм минем яшьтәләрем” темасына бәхәс. | 1 |  |  |
| 34 | **Контроль эш №3.** “Саф хисләр, беренче хисләр...”. | 1 |  |  |
| **Кабатлау – 1 сәгать** |
| 35 | Ел буена үткәннәрне гомумиләштереп кабатлау. | 1 |  |  |